عمر بن ابی سلمہ

عمر بن ابی سلمہ جنہیں کوں عمرو ابن ابی سلمہ وی آکھیا ویندے، رسول اللہ صلی اللہ علیہ و آلہٖ وسلم دے صحابی،مترائے بھتریڄے تے مترائے پُتر ہَن۔ انہیں دے پیو ابی سلمہ مخزومی تے والدہ ام المومنین ام سلمہ رضی اللہ عنہا ہَن۔ انہیں دے پیو ماء دا تعلق قریش دے بنی مخزوم قبیلے نال ہئی تے اوں نے حبشہ ہجرت کیتی ہئی۔ عمر بن ابی سلمہ حبشہ وچ ہجرت دے ݙوجھے سال ڄمیے ہن۔ بعد وچ ہک جنگ وچ انہیں دے پیو وی شہید تھی ڳئے تاں رسول اللہ صلی اللہ علیہ و آلہٖ وسلم نے انہیں دی ماء نال شادی کر گھدی۔

عمر بن ابی سلمہ حضرت علی ابن ابی طالب کرم اللہ وجہہ دے قریبی ساتھیاں وچوں ہَن تے انہیں دی خلافت دے دوران ساریے جنڳیں وچ حضرت علی دا ساتھ ݙتا۔ جنگِ صفین توں پہلے انہیں کوں بحرین دا گورنر وی مقرر کیتا ڳیا۔ اوہ ہک عمدہ شاعر وی ہَن تے انہیں دی شاعری دی حضرت علی کرم اللہ وجہہ نے وی تعریف کیتی ہے۔ انہیں دی وفات 83 ہجری وچ عبدالمالک بن مروان دی خلافت دے دوران تھئی۔

 حوالہ